als_Latn dik_Latn sag_Latn
Për të katërtën herë në karrierën e tij, Cristiano Ronaldo fiton çmimin ‘Lojtari më i mirë i vitit’ në Globe Soccer Awards.
Njoftimi u realizua nga Florentino Perez, i cili nuk ishte i surprizuar nga ajo që futbollisti Portugez bëri gjatë këtij viti.
”Dhe fituesi është.. Cristiano Ronaldo – pa dyshim,” zbuloi presidenti i Real Madridit.
Pas rikthimit në Valdebebas pas pushimeve të fundvitit, Portugezi nuk kishte mundësi të ishte i pranishëm në evenimentin e mbajtur në Dubai.
Sidoqoftë, ai falenderoi ata të cilët votuan për të nëpërmjet një video të filmuar paraprakisht, video e cila u lëshua gjatë ceremonisë.
Ky çmim shënon edhe kulmin e një viti të paharrueshëm për Ronaldon, që mposhti kandidaturat e Lionel Messit, Gareth Bale, Antoine Griezmann, Jami Vardy dhe Gonzalo Higuan.
Por kjo nuk ishte e gjitha.
Real Madridi u përzgjodh klubi më i mirë i vitit 2016 në Globe Soccer Awards, një çmim i marrë personalisht nga Florentino Perez që ishte i pranishëm në ceremoni.
Një çmim shkoi edhe për Florentinon i cili u zgjodh presidenti më i mirë i vitit 2016 nga Globe Soccer Awards – pas triumfeve në Champions League, UEFA Super Cup dhe Club World Cup.
”Kam trashëguar titullin e të qenit klubi më i mirë i shekullit 20 në vitin 2000,” potencoi Perez.
”E ardhmja e klubit do të jetë stadiumi i ri – Santiago Bernabeu.”
”Në vitin 1974 stadiumi ynë u inagurua dhe ne tani duam t’a reformojmë atë, në mënyrë që Bernabeu të jetë ikona e Real Madridit dhe të prezentoje historinë që përfaqëson klubi ynë.”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn